BENDRADARBIAVIMAS ĮGYVENDINANT STEAM PROJEKTUS

Šiuolaikiniame ikimokykliniame ir priešmokykliniame ugdyme vis didesnis dėmesys skiriamas patirtiniam, integruotam ir vaiką įtraukiančiam mokymuisi. Vienas iš tokių ugdymo būdų – STEAM metodas, kuris sėkmingai taikomas Kretingos lopšelyje-darželyje „Ąžuoliukas“. Įstaigos pedagogai kasmet dalyvauja kolegų organizuojamuose STEAM projektuose tiek respublikoje, tiek užsienyje. 
„Šnekučių“ grupėje ugdomi 5–6 metų vaikai – smalsūs, aktyvūs ir kūrybingi pasaulio tyrinėtojai. Atsižvelgiant į jų amžių ir gebėjimus, STEAM veiklos leidžia organizuoti įvairesnį, įdomesnį ir prasmingesnį ugdymo procesą. Integruojant gamtos mokslus, technologijas, inžineriją, menus ir matematiką, vaikai mokosi pažinti juos supantį pasaulį per patirtį, tyrinėjimą, eksperimentavimą ir kūrybą.
Kasdienėje veikloje vaikai tyrinėja aplinką, eksperimentuoja su įvairiomis medžiagomis, konstruoja, kuria, sprendžia paprastas problemas ir dalijasi savo atradimais. Tokiu būdu ugdomas jų smalsumas, kūrybiškumas, kritinis mąstymas, bendravimo ir bendradarbiavimo gebėjimai. Vaikai mokosi ne tik atrasti, bet ir džiaugtis savo pasiekimais.
Svarbi ugdymo dalis – dalyvavimas projektuose. Mūsų grupės vaikai aktyviai įsitraukė į įvairius respublikinius ikimokyklinio ir priešmokyklinio ugdymo įstaigų STEAM projektus: „Rudens šėlsmas“, „Oi jūs, grybai, grybai“, „Ant kojytės kepurytė“, „Mano miško grybai“, „Lego pilys“, „Ledo dekoracija“, „Žiemos atradimai su STEAM“, „EKO Kalėdų stebuklai“, „Mano svajonių Kalėdinė eglutė“, „Žibintų šviesa – širdies šiluma“, „Draugystės miestas“, „STEAM pyragas“, „Sagų pasaulis: STEAM, kūryba ir tvarumas“.
Dalyvaudami šiuose STEAM  projektuose vaikai turėjo galimybę tyrinėti gamtos reiškinius, stebėti sezonų kaitą, eksperimentuoti su vandeniu, ledu ir kitomis medžiagomis, kurti iš įvairių (taip pat ir antrinių) priemonių, konstruoti bei įgyvendinti savo idėjas. Veiklų metu jie mokėsi dirbti kartu, tartis, spręsti iškilusius iššūkius ir pristatyti savo darbus.
Apibendrinant galima teigti, kad STEAM ugdymas mūsų Kretingos lopšelyje-darželyje „Ąžuoliukas“ praturtina kasdienę veiklą, skatina vaikų smalsumą ir norą pažinti pasaulį. Tokios veiklos padeda vaikams augti kūrybiškiems, pasitikintiems savimi ir aktyviems, pasirengusiems tolimesniam mokymuisi.
                                                                 

Ikimokyklinio ugdymo mokytoja Renata Viskontienė

[bookmark: _GoBack][image: C:\Users\Azuoliukas\Desktop\STEM school label 2026\Straipsniai\projektai 3.jpg][image: C:\Users\Azuoliukas\Desktop\STEM school label 2026\Straipsniai\projektai 2.jpg][image: C:\Users\Azuoliukas\Desktop\STEM school label 2026\Straipsniai\projektai 1.jpg][image: C:\Users\Azuoliukas\Desktop\STEM school label 2026\Straipsniai\Projektai.jpeg]


image1.jpeg




image2.jpeg




image3.jpeg




image4.jpeg




